b'\n_START_ARTICLE_\nNatural Pharmaceuticals Group\n_START_SECTION_\nProdukt\xc5\xb3 platinimo modelis\n_START_PARAGRAPH_\nProduktus \xc4\xafmon\xc4\x97 platina pa\xc5\xa1tu, parduoda telefonu, telefoniniai pokalbiai yra \xc4\xafra\xc5\xa1omi ir vartotojui sutikus gauti produktus laikomi kaip \xc4\xafrodymas, kad sudaryta sutartis d\xc4\x97l j\xc5\xb3 siuntimo. Si\xc5\xabloma gauti nemokam\xc4\x85 pakuot\xc4\x99 (sumok\xc4\x97ti reikia u\xc5\xbe siuntimo i\xc5\xa1laidas), ta\xc4\x8diau v\xc4\x97liau automati\xc5\xa1kai siun\xc4\x8diamos mokamos pakuot\xc4\x97s, atsisakyti dalyvavimo programoje at\xc5\xa1aukti negalima iki bus atsi\xc5\xb3sta pirma pakuot\xc4\x97. V\xc4\x97liau mokam\xc5\xb3 pakuo\xc4\x8di\xc5\xb3, \xc4\xafmon\xc4\x97s teigimu, galima atsisakyti skambinant \xc4\xafmonei arba i\xc5\xa1siun\xc4\x8diant atgal gaut\xc4\x85 pakuot\xc4\x99. Valstybin\xc4\x97 vartotoj\xc5\xb3 teisi\xc5\xb3 apsagos tarnyba pataria nepavykstant atsisakyti u\xc5\xbesakym\xc5\xb3 bendrov\xc4\x97s si\xc5\xablomais b\xc5\xabdais atsisakym\xc4\x85 i\xc5\xa1si\xc5\xb3sti registruotu pa\xc5\xa1tu. Lenkijos vartotoj\xc5\xb3 teisi\xc5\xb3 gyn\xc4\x97jas Marek Zapolski taip pat ragina Lenkijos vartotojus \xc4\xafvertinti galimas problemas d\xc4\x97l tokio prekybos modelio\xc2\xa0\xe2\x80\x93 po nemokamos siuntos klientai gauna ir siuntas, kurias jau reikia apmok\xc4\x97ti arba savo ka\xc5\xa1tais i\xc5\xa1si\xc5\xb3sti atgal.\n_START_SECTION_\nProduktai\n_START_PARAGRAPH_\nProduktai, kuriais prekiauja Natural Pharmaceuticals, turi omega-3 turin\xc4\x8diais maisto papildais prekiaujan\xc4\x8di\xc5\xb3 \xc4\xafmoni\xc5\xb3 asociacijos Arbeitkreis Omega-3 kokyb\xc4\x97s patvirtinimus, kuriuos \xc5\xa1i i\xc5\xa1duoda savo nariams._NEWLINE_\xe2\x80\x9eOmegaMarine Forte+\xe2\x80\x9c. Omega-3 turintis produktas, kurio pagrindas yra norvegi\xc5\xa1k\xc5\xb3 la\xc5\xa1i\xc5\xa1\xc5\xb3 aliejus\xc2\xa0Xalar, gaminamas \xc4\xafmon\xc4\x97je \xe2\x80\x9cMarine Harvest\xe2\x80\x9d. \xe2\x80\x9cOmegaMarine Forte+\xe2\x80\x9d sud\xc4\x97tyje taip pat yra vitamino D._NEWLINE_\xe2\x80\x9eBergenOMEGA-3\xe2\x80\x9c. Kapsul\xc4\x97s, kuri\xc5\xb3 90\xc2\xa0% sud\xc4\x97ties yra omega-3 r\xc5\xabg\xc5\xa1tys. Taip pat \xc5\xa1io produkto sud\xc4\x97tyje\xc2\xa0yra vitaminas D ir E._NEWLINE_\xe2\x80\x9eOmegaMarine Junior\xe2\x80\x9c. Sud\xc4\x97tyje yra omega-3 r\xc5\xabg\xc5\xa1\xc4\x8di\xc5\xb3 DHA. Produkto sud\xc4\x97tyje taip pat yra vitaminai D, E ir A.\n_START_SECTION_\nLabdaringa veikla\n_START_PARAGRAPH_\n2014\xc2\xa0m. \xe2\x80\x9eNatural Pharmaceuticals\xe2\x80\x9d padovanojo 2 AED aparatus Vilniaus oro uostui.'